[{"text_idx": "#000002", "text": "Mae\u2019r cysyniad, \u2018Gilwern o Amgylch y Byd mewn Cwricwlwm Newydd\u2019, yn golygu bod aelodau\u2019r ysgol, yn ogystal a\u0302 rhai gwesteion, yn rhedeg a beicio o gwmpas y byd yn rhithiol ac yn trochi eu hunain yn niwylliant a threftadaeth y gwahanol wledydd ar hyd y ffordd."}, {"text_idx": "#000003", "text": "Byddant wedi teithio cyfanswm o 50,000 cilomedr erbyn diwedd y prosiect, tu mewn a thu hwnt i dir yr ysgol."}, {"text_idx": "#000004", "text": "Mae\u2019r prosiect heriol yn cyd-fynd a\u0302\u2019r cwricwlwm ysgolion pwrpasol newydd a chyffrous, gyda phob grw\u0302p blwyddyn yn astudio gwahanol agweddau wrth iddynt gyrraedd y gwahanol leoliadau. Ymhlith y pynciau yr edrychir arnynt mae celf, amaethyddiaeth, cerddoriaeth a hinsawdd."}, {"text_idx": "#000008", "text": "Roedd yna wefr o gwmpas yr ysgol gyda\u2019r disgyblion a\u2019r staff yn cymryd rhan mewn amryw o weithgareddau corfforol, roedd pawb yn amlwg yn mwynhau."}, {"text_idx": "#000009", "text": "Mae Roger wedi dangos bod y dull y mae\u2019r ysgol wedi\u2019i fabwysiadu i gyd-adeiladu eu Cwricwlwm i Gymru wedi\u2019i wneud trwy gydweithio cryf o fewn yr ysgol gyda\u2019i staff ei hun yn dangos sgiliau arwain penodol ac yn cymryd cyfrifoldeb am feysydd dysgu a sgiliau."}, {"text_idx": "#000010", "text": "Un o gryfderau\u2019r daith hon yw\u2019r cydweithio effeithiol gyda\u2019r ysgolion ar draws y clwstwr ar waith prosiect ar y cyd sy\u2019n canolbwyntio ar y sgiliau allweddol."}, {"text_idx": "#000011", "text": "Roedd gallu bod yn dyst personol i\u2019r prosiect yn fy ngalluogi i weld y ffordd y mae diwylliant yr ysgol wedi darparu\u2019r amgylchedd ac wedi galluogi pawb i fod y dysgwr gorau y gallant fod, yn ddisgyblion a staff fel ei gilydd. Os mai dyma sut mae ein disgyblion yn dysgu ledled Cymru, yna mae gennym ni lawer i\u2019w ddathlu.\u201d"}, {"text_idx": "#000013", "text": "Yn ystod y 10,000km cyntaf cododd Gilwern \u00a34,300 ar gyfer Alzheimer\u2019s UK. Mae\u2019r ysgol bellach yn cefnogi Hosbis Dewi Sant yn ystod yr ail gam yn eu taith ac eisoes wedi codi dros \u00a32,000. Mae Gilwern yn croesawu unrhyw gefnogaeth a rhoddion i Hosbis Dewi Sant trwy\u2019r dudalen JustGiving."}]